1. Atur kawula Ki Sêtradrana, bêkêl siti dhusun ing Jumogan, prapat kaprênah kilèn sangking siti dhusun ing Kalongan, kawula kadangu ing parentah. Nalika ing dintên malêm Jumungah kaping 5 wulan Ruwah taun Be ôngka 1769, ing wanci bangun kawula mirêng titir, prênah sakilènipun griya kawula dhusun ing Jumogan. Ungêlipun ing titir wontên ing têgil tumut siti dhusun ing Pakalongan. Sarêng kawula nglayat saprikônca kawula prapat. Têmbungipun Ki Singawijaya bêkêl ing Kalongan dhatêng kawula utawi dhatêng prapat mênawi akèn nguningani sarta ngalap pisaidipun, mênawi ing wanci lingsir dalu têngga